Հավելված

Հայաստանի Հանրապետության սննդամթերքի

անվտանգության տեսչական մարմնի ղեկավարի

2022 թվականի ապրիլի 8–ի N 1132-Ա հրամանի

**ԾՐԱԳԻՐ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՍԱՀՄԱՆԱՅԻՆ ՀՍԿԻՉ ԿԵՏԵՐԻ ՀԱՄԱԿԱՐԳՄԱՆ ԲԱԺՆԻ ՓՈՐՁԱԳԵՏԻ ԿՈՂՄԻՑ ԿՈՆԿՐԵՏ ՀԱՆՁՆԱՐԱՐԱԿԱՆՆԵՐԻ ԻՐԱԿԱՆԱՑՄԱՆ ԱՇԽԱՏԱՆՔՆԵՐԻ**

**Հայաստանի Հանրապետություն ներմուծվող և Հայաստանի Հանրապետությունից արտահանվող սննդամթերքի, անասնաբուժական և բուսասանիտարական հսկման ենթակա բեռների ուղեկցող փաստաթղթերի ստուգման և անհամապատասխանությունների բացահայտման, Հայաստանի Հանրապետություն ներմուծվող սննդամթերքի և կենդանական ծագման մթերքի զննման և ուղեկցող փաստաթղթերին համապատասխանության որոշման ու հաշվառման համար վճարի հավաքագրման աշխատանքներն իրականացնելու, տնտեսավարող սուբյեկտներին վերոնշյալ թեմայով խորհրդատվություն տրամադրելու, սահմանային հսկիչ կետերի կողմից ստացված հաշվետվությունները ստուգելու, խնդիրները բացահայտելու և լուծումներ առաջարկելու համար նպատակահարմար է Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) սահմանային հսկիչ կետերի համակարգման բաժին ներգրավել փորձագետ (այսուհետ՝ Փորձագետ):**

**Փորձագետը՝**

1. **սահմանային հսկիչ կետերի կողմից ստանում է Հայաստանի Հանրապետություն ներմուծվող և Հայաստանի Հանրապետությունից արտահանվող Տեսչական մարմնի ենթահսկման բեռների վերաբերյալ ամենօրյա հաշվետվություններ, բացահայտում անճշտությունները և մշակում միջոցառումներ անճշտությունների վերացման ուղղությամբ, իրականացնում է ներմուծվող սննդամթերքի և կենդանական ծագման մթերքի զննման և ուղեկցող փաստաթղթերին համապատասխանության որոշման ու հաշվառման համար վճարի հավաքագրման աշխատանքները և հետևում Տեսչական մարմնի ենթահսկման բեռներ ներմուծող տնտեսավարող սուբյեկտների կողմից իրենց ֆինանսական պարտավորությունների ժամանակին կատարման աշխատանքներին, անհրաժեշտության դեպքում խորհրդատվություն տրամադրում նրանց՝ ներկայացնելով պարտավորությունների գոյացման հիմքերը,**
2. **պարբերաբար ստուգում է Հայաստանի Հանրապետություն ներմուծվող և Հայաստանի Հանրապետությունից արտահանվող սննդամթերքի, անասնաբուժական և բուսասանիտարական հսկման ենթակա բեռների ուղեկցող փաստաթղթերը և անհամապատասխանություններ հայտնաբերելու դեպքում դրա մասին զեկուցում է բաժնի պետին։**

Փորձագետը սույն ծրագրով կատարման ենթակա աշխատանքներն իրականացնում է վեց ամիս ժամկետով:

Փորձագետի կողմից կատարված աշխատանքների արդյունքում առաջադրված խնդիրները պետք է ստանան ամբողջական լուծում:

Փորձագետը սույն ծրագրով նախատեսված աշխատանքների վերաբերյալ յուրաքանչյուր եռամսյակի առաջին շաբաթը, անմիջական ղեկավարին է ներկայացնում նախորդ եռամսյակի կատարված աշխատանքների վերաբերյալ ամփոփ հաշվետվություն:

Փորձագետի աշխատանքը գնահատվում է, ըստ փուլերի՝ երեք ամիսը մեկ և ամփոփիչ
փուլ: Աշխատանքը գնահատվում է երեք ամիսը մեկ ներկայացված
հաշվետվությունների հիման վրա, որի արդյունքում երևում է, թե տվյալ
ժամանակահատվածում փորձագետն իր առջև դրված խնդիրների որ մասն է
իրականացրել: Կատարած աշխատանքի արդյունքը գնահատվում է բավարար,
լավ կամ գերազանց:

Սույն ծրագրի իրականացման համար փորձագետը պետք է ունենա՝

* բարձրագույն կրթություն,
* հանրային ծառայության առնվազն տասը տարվա աշխատանքային ստաժ,
* համակարգչով աշխատելու ունակություն,
* Հայաստանի Հանրապետության Սննդամթերքի անվտանգության մասին, Սննդամթերքի անվտանգության պետական վերահսկողության մասին օրենքների, Հայաստանի Հանրապետության կառավարության 2010 թվականի հոկտեմբերի 21-ի թիվ

1442-Ն, Հայաստանի Հանրապետության կառավարության 2013 թվականի փետրվարի 21-ի թիվ 218-Ն որոշումների, ինչպես նաև Հայաստանի Հանրապետության և Եվրասիական տնտեսական միության սահմանային պետական վերահսկողության բնագավառը կարգավորող օրենսդրության իմացություն։